कांग्रेस नेता सलमान खुर्शीद बोले- विंग कमांडर अभिनंदन यूपीए सरकार में बने थे पायलट, तो सोशल मीडिया पर हुई खिंचाई  
सलमान खुर्शीद सोशल मीडिया पर हुए ट्रोल 
विंग कमांडर अभिनंदन को लेकर दिया था बयान
उनकी नियुक्ति को कांग्रेस के शासन से जोड़ा था
विंग कमांडर अभिनंदन (Abhinandan Varthaman) स्वदेश लौट आए हैं. हर तरफ उनका स्वागत हो रहा है. इसी बीच कांग्रेस नेता और पूर्व केंद्रीय मंत्री सलमान खुर्शीद (Salman Khurshid) अपने एक बयान की वजह से विवादों में घिर गए हैं और सोशल मीडिया पर उन्हें जमकर ट्रोल किया जा रहा है. दरअसल, अभिनंदन की वापसी के बाद सलमान खुर्शीद (Salman Khurshid) ने अपने ट्विटर अकाउंट पर उनका स्वागत करते हुए लिखा कि भारतीय वायु सेना के पायलट अभिनंदन वर्धमान को 2004 में फ्लाइंग बैज मिला और उन्होंने संप्रग सरकार के दौरान फाइटर पायलट के रूप में प्रशिक्षण लिया. खुर्शीद ने शनिवार को ट्वीट किया, ‘शत्रु की आक्रामकता के सामने भारतीय प्रतिरोध के चेहरे विंग कमांडर अभिनंदन वर्धमान (Abhinandan Varthaman) को बहुत-बहुत बधाई. मुश्किल परिस्थिति के समय उन्होंने शानदान संतुलन और आत्मविश्वास दिखाया. हमें इस बात पर गर्व है कि वह 2004 में वायुसेना में शामिल हुए और संप्रग के दौरान एक फाइटर पायलट बने''. सलमान खुर्शीद के इस ट्वीट पर उन्हें सोशल मीडिया पर आलोचना का शिकार होना पड़ा. हालांकि सोशल मीडिया पर आलोचना झेलने के बाद खुर्शीद (Salman Khurshid) ने रविवार को कहा कि उन्होंने ‘सिर्फ सच कहा'.
Many kudos for Wing Commander abhi Varthaman the face of India's resistance to enemy aggression. Great poise and confidence in face of adversity. We are proud that he received his wings in 2004 and matured as fighter pilot during UPA
उन्होंने पत्रकारों से कहा, ‘‘मैंने कहा था कि वह हमारे कार्यकाल में भारतीय वायु सेना में शामिल हुए. मैंने सिर्फ सच बोला'. आपको बता दें कि पुलवामा आतंकी हमले के बाद 26 फरवरी को भारत ने पाकिस्तानी सरजमीं पर पल रहे जैश के आतंकी ठिकानों पर हमला बोला था. भारतीय वायुसेना ने पाकिस्तान के बालाकोट में जैश ए मोहम्मद के आतंकी शिविर पर 1000 किलो के बम गिराए थे. इसमें काफी आतंकियों के मारे जाने की बात सामने आई. भारत ने करीब 12 मिराज लड़ाकू विमानों का इस्तेमाल किया और 1000 किलो बमों की बारिश कर दी. इसके बाद पाकिस्तान की बौखलाहट सामने आने लगी और उसने भारत के दावे को खारिज करने की कोशिश की. 
Sir, if only even you had matured during UPA term, you wouldn't have tweeted this non-sense..